ລົດ​ຫຸ້ມ​ເກາະ​​ທະຫານ ​ທີ່​ປັກ​ທຸງຣັດ​ເຊຍ ​​ແລ່ນ​ເຂົ້າ​ໄປ​ໃນ​ເມືອງ Sloviansk ຂອງ​ຢູ​ເຄຣນ (ວີ​ດີ​ໂອ/ສະ​ໄລ​ດ໌)
ພວກ​ຜູ້​ຊາຍ​ເຫລົ່າ​ນັ້ນ ອ້າງ​ວ່າ ​ເຂົາ​ເຈົ້າ​ເປັນ​ ທະຫານ​ຢູ​ເຄຣນ ທີ່​ໄດ້​ປ່ຽນ​​ໄປ ​ເຂົ້າ​ຂ້າງ​ກັບ​ ພວກ​ນິຍົມຣັດ​ເຊຍ ທີ່​ໄດ້​ເຂົ້າ​ຄວບ​ຄຸມ ​ຕຶກ​ລັດຖະບານ​ຫລາຍໆ​ຫລັງ ​ຢູ່​ໃນ​ເມືອງແລ້ວ​ນັ້ນ​.
ລົດຫຸ້ມເກາະບັນທຸກທະຫານຫລາຍຄັນ ທີ່ມີຜູ້ຊາຍຖືອາວຸດ ນັ່ງມາເທິງຫລັງຄາລົດ ທີ່ປັກທຸງຊາດຣັດເຊຍ ໄດ້ແລ່ນເຂົ້າ ໄປໃນເມືອງ Sloviansk ຂອງຢູເຄຣນ ໃກ້ກັບຊາຍແດນ ຣັດເຊຍ ໃນວັນພຸດມື້ນີ້ ພວກຜູ້ຊາຍເຫລົ່ານັ້ນຈຳນວນນຶ່ງ ອ້າງວ່າ ເຂົາເຈົ້າເປັນ ທະຫານຢູເຄຣນ ທີ່ໄດ້ປ່ຽນໄປເຂົ້າຂ້າງກັບພວກນິຍົມຣັດ ເຊຍ ທີ່ໄດ້ເຂົ້າຄວບຄຸມຕຶກລັດຖະບານຫລາຍໆຫລັງ ຢູ່ໃນເມືອງແລ້ວນັ້ນ ນອກນີ້ ພວກນິຍົມຣັດເຊຍທີ່ຖືອາວຸດຍັງໄດ້ເຂົ້າຄວບຄຸມ ຫ້ອງການຂອງເຈົ້າເມືອງແລະຕຶກສະພາປົກຄອງເມືອງ ຢູ່ໃນ Donetsk ຊຶ່ງເປັນອີກ ເມືອງນຶ່ງທີ່ພວກຢາກແຍກດິນແດນ ໄດ້ຮຽກຮ້ອງໃຫ້ຈັດການລົງປະຊາມະຕິຂຶ້ນ ກ່ຽວ ກັບວ່າ ຈະແຍກອອກຈາກຢູເຄຣນໄປເຂົ້າຮ່ວມກັບຣັດເຊຍ ຫລືບໍ່ນັ້ນ ຢູເຄຣນໄດ້ລົງມືດຳເນີນການ ໃນອັນທີ່ຕົນເອີ້ນວ່າ ການປະ ຕິບັດງານຕໍ່ຕ້ານພວກກໍ່ການຮ້າຍ ໃນວັນອັງຄານວານນີ້ ເພື່ອພະຍາຍາມຈະຍຶດເອົາຕຶກໂຮງ ການ ທີ່ພວກປະທ້ວງ ໄດ້ເຂົ້າຄອບຄອງນັ້ນ ຄືນມາ ມີລາຍງານຫລາຍກະແສທີ່ຂັດແຍ້ງກັນ ກ່ຽວກັບວ່າ ໄດ້ມີ ການຍິງຕໍ່ສູ້ກັນຫລືບໍ່ ມີການບາດເຈັບລົ້ມຕາຍ ຫລືວ່າຝ່າຍ ໃດຄວບຄຸມບ່ອນໃດ ໃນເວລານີ້ ປະທານາທິບໍດີ ຣັດເຊຍ ທ່ານ Vladimir Putin ກ່າວວ່າ ວິກິດການທີ່ທະວີຮຸນແຮງຂຶ້ນ ໃນຢູເຄຣນ ໄດ້ນຳປະເທດເຂົ້າໄປໃກ້ ສົງຄາມກາງເມືອງ ວັງ Kremlin ກ່າວວ່າ ທ່ານ Putin ໄດ້ມີຄວາມເຫັນດັ່ງກ່າວ ໃນລະຫວ່າງການສົນທະ ນາ ທາງໂທລະສັບ ກັບ ນາຍົກລັດຖະມົນຕີ ເຢຍລະມັນ ທ່ານນາງ Angela Merkel ປະທານາທິບໍດີ Putin ໄດ້ກ່າວຫາລັດຖະບານຢູເຄຣນ ວ່າ ດຳເນີນໄປຕາມ “ເສັ້ນທາງ ທີ່ຂັດກັນກັບລັດຖະທຳມະນູນ” ໂດຍໃຊ້ກຳລັງຕ້ານ ພວກປະທ້ວງທີ່ສະໜັບສະໜູນ ຣັດເຊຍ ຜູ້ທີ່ເຂົ້າຍຶດເອົາ ຕຶກຕ່າງໆຂອງລັດຖະບານ ຢູ່ໃນ 10 ໂຕເມືອງ ນ້ອຍແລະໃຫຍ່ ທາງພາກຕາເວັນອອກສຽງໃຕ້ ຂອງຢູເຄຣນ ວັງ Kremlin ກ່າວວ່າ ບັນດາຜູ້ນຳ ຣັດເຊຍ ແລະ ເຢຍລະມັນ ຫວັງວ່າ ການເຈລະຈາ ກັນໃນວັນພະຫັດມື້ອື່ນ ທີ່ນະຄອນເຈນີວາ ລະຫວ່າງ ສະຫະພາບຢູໂຣບ ຣັດເຊຍ ຢູ ເຄຣນ ແລະ ສະຫະລັດ ຈະສະແດງໃຫ້ເຫັນເຖິງຄວາມສຳຄັນ ໃນການຫາທາງແກ້ໄຂ ວິກິດການຢ່າງສັນຕິ